Сёлетнія выхаванцы дашкольных устаноў вельмі актыўныя і цікаўныя. Яны ведаюць шмат вершаў, умеюць разгадваць загадкі, знаходзіць адрозненні ў малюнках, пазнаваць герояў і назвы казак. Яны даволі спрытныя падчас спартыўных спаборніцтваў. Гэта яны прадэманстравалі на станцыях “Марозная”. “Ялінкавая”, “Музейная”, “Спартыўная”, “Загадкавая”, “Снежная”. А самыя лепшыя аказаліся станцыя “Танцавальная” і “Забаўляльная” — так весела танцаваць з Дзедам Марозам і са Снягуркай не ўдавалася больш нікому. А калі ўжо гуляць у снежкі, дык па-сапраўднаму і разам са сваімі выхавальнікамі, казачнымі героямі і з настаўнікамі школы. Яшчэ не школьнікі, але малышы паказалі, што ўжо ведаюць літары. На кожнай станцыі за правільна выкананае заданне атрымлівалі па літары, з якіх на апошнім прыпынку кожная каманда склала слова “снегавік”. І казачны герой з’явіўся, каб павітаць гасцей, пагуляць з імі і ўручыць падарункі. Было цікава ў гасцях у Снегавіка.